 Wọn ni ọjọ gbogbo ni ti ole,ọjọ kan ṣoṣo bayii ni ti olohun, wọnyii lọrọ to lọ nibamu pẹluu bọwọ ṣe tẹọdọmọkunrin kan ti wọn loo fẹran lati maa ji adiẹ gbe niluu Owode Yewa, ti wọnsi n kọrin Akiti the ghost fun un. AWIKONKO gbọ pe iluu naa yoosinmi bayii, tawọn nnkan ọsin bii adiẹ ko nii ye e sọnu bii ti tẹlẹ mọ.Ẹsun Mọnday ni wọn pe orukọọdọmọkunrin naa ti wọn lọmọ ogun ọdun pere ni, ati pe iṣẹ ni wọn lo n kọ lọwọlagbegbe Tẹjuọla, Owode Yewa. Wọn ni lọpọ igba tawọn eeyan ba n wa adiẹ wọn,anjọọnu ni wọn lero pe o n gbe awọn adie naa lọ.Wọn lawọn eeyan ti kọju ijasira wọn lọpọ, ti wọn ti fẹsun kan ara wọn lori adiẹ to n sọnu, lai mọ pe Mọndaylo wa nidi ẹ. Igba to ya ni wọn lawọn eeyan gba kamu pe o ṣee ṣe ko jẹ peanjọọnu afẹfẹ lo kundun lati maa jẹ adiẹ lasiko yi.Nigba taṣiri maa tu, wọn ni ṣelori tako Mọnday nigba to gba adugbo ọtọọtọ meji lọ, iyẹn adugbo Tẹjuọla atiadugbo Mọlu Audu, to si lọọ ji adiẹ wọn ko, awọn kan ti wọn rin sasiko la gbọpe wọn rii nibi to ti n ji adiẹ gbe sabẹ aṣọ.Lojiji ni wọn yọ sii to si fẹmaa ba ẹsẹ rẹ sọrọ, ṣugbọn ti wọn gba tẹle, ta a si gbọ pe pẹluu iranlọwọ awọnẹṣọ alaabo So Safe Corps ni wọn fi rii mu. Bọwọ ṣe tẹ lo bẹrẹ sii ka boroborope atijẹ lo sun oun debẹ.Mọnday jẹwọ pe iya kan loun maan ta awọn adiẹ naa fun ni gbogbo ọjọ ni wọn ba ti n na ọja Owode, ati pe ẹẹdẹgbẹta500 naira loun maa n ta adiẹ kan ṣoṣo fun mama naa.Lẹyin iwadii la gbọ pe wọn lọọ fa a le awọn ọlọpaaOwode Yewa lọwọ lati tẹsiwaju iwadii wọn. 